CELEX: 32006D0386
Language: el
Date: 2006-06-01 00:00:00
Title: Απόφαση 2006/386/ΚΕΠΠΑ του Συμβουλίου, της  1ης Ιουνίου 2006 , για την εφαρμογή της κοινής θέσης 2005/411/ΚΕΠΠΑ σχετικά με την επιβολή περιοριστικών μέτρων κατά του Σουδάν

2.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 148/61
            
         
      ΑΠΌΦΑΣΗ 2006/386/ΚΕΠΠΑ ΤΟΥ ΣΥΜΒΟΥΛΊΟΥ
   
   της 1ης Ιουνίου 2006
   για την εφαρμογή της κοινής θέσης 2005/411/ΚΕΠΠΑ σχετικά με την επιβολή περιοριστικών μέτρων κατά του Σουδάν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη την κοινή θέση 2005/411/ΚΕΠΠΑ (1), και ιδίως το άρθρο 6 σε συνδυασμό με το άρθρο 23 παράγραφος 2 της συνθήκης για την Ευρωπαϊκή Ένωση,
   Εκτιμώντας τα ακόλουθα:
   
               (1)
            
            
               Στις 30 Μαΐου 2005, το Συμβούλιο ενέκρινε την κοινή θέση 2005/411/ΚΕΠΠΑ προκειμένου να εφαρμοσθούν τα μέτρα που επέβαλε κατά του Σουδάν η Απόφαση (UNSCR) 1591 (2005).
            
         
               (2)
            
            
               Στις 25 Απριλίου 2006, το Συμβούλιο Ασφαλείας, δυνάμει του κεφαλαίου VII του Χάρτη των Ηνωμένων Εθνών, εξέδωσε την Απόφαση (UNSCR) 1672 (2006) με την οποία ορίζεται ότι όλα τα κράτη θα πρέπει να εφαρμόσουν τα μέτρα που προβλέπονται από την παράγραφο 3 της Απόφασης (UNSCR) 1591 (2005) όσον αφορά ορισμένα κατονομαζόμενα πρόσωπα για τα οποία, η συσταθείσα με την Απόφαση (UNSCR) 1591 (2005) επιτροπή, παρέσχε την απαιτούμενη λεπτομερή αιτιολογία. Η επιτροπή αυτή θα τηρεί επίσης και θα ενημερώνει τον κατάλογο των προσώπων και θα εξετάζει τις αιτήσεις εξαίρεσης σύμφωνα με τον ρόλο που της έχει ανατεθεί δυνάμει της Απόφασης (UNSCR) 1591 (2005), παράγραφος 3 σημείο α).
            
         
               (3)
            
            
               Το παράρτημα της κοινής θέσης 2005/411/ΚΕΠΠΑ θα πρέπει να συμπληρωθεί ανάλογα,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κατάλογος των προσώπων που παρατίθεται στο παράρτημα της παρούσας απόφασης ενσωματώνεται στο παράρτημα της κοινής θέσης 2005/411/ΚΕΠΠΑ.
   Άρθρο 2
   Η παρούσα απόφαση αρχίζει να ισχύει από την ημερομηνία έκδοσής της.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   
      Λουξεμβούργο, 1 Ιουνίου 2006.
      
         
            Για το Συμβούλιο
         
         
            Η Πρόεδρος
         
         L. PROKOP
         
      
   
   
      (1)  ΕΕ L 139 της 2.6.2005, σ. 25.
   
      ΠΑΡΑΡΤΗΜΑ
      
                  «1.
               
               
                  Ονοματεπώνυμο: ELHASSAN Gaffar Mohamed
                  Άλλα στοιχεία: Υποστράτηγος και Διοικητής των σουδανικών ενόπλων δυνάμεων για τη Δυτική Στρατιωτική Περιοχή
               
            
                  2.
               
               
                  Ονοματεπώνυμο: HILAL Sheikh Musa
                  Άλλα στοιχεία: ανώτατος αρχηγός της φυλής Jalul στο Βόρειο Νταρφούρ
               
            
                  3.
               
               
                  Ονοματεπώνυμο: SHANT Adam Yacub
                  Άλλα στοιχεία: Διοικητής του Σουδανικού Απελευθερωτικού Στρατού (SLA)
               
            
                  4.
               
               
                  Ονοματεπώνυμο: BADRI Gabril Abdul Kareem
                  Άλλα στοιχεία: Διοικητής επιχειρήσεων του Εθνικού Κινήματος Μεταρρύθμισης και Ανάπτυξης (NMRD)»